ΓΡΑΠΤΗ ΕΡΩΤΗΣΗ P-2969/02

υποβολή: Bert Doorn (PPE-DE) προς την Επιτροπή

(16 Οκτωβρίου 2002)

Θέμα: Τράπεζα δεδομένων για Δεσμευτικές Δασμολογικές Πληροφορίες

Κατά την εισαγωγή νέων προϊόντων στην εσωτερική αγορά, τα προϊόντα αυτά πρέπει να ταξινομούνται ενόψει της επιβολής δασμών. Για ορισμένα προϊόντα παρέχεται μια αποκαλούμενη Δεσμευτική Δασμολογική Πληροφορία (ΔΔΠ). Ενίοτε διαφορετικές τελωνειακέςπηρεσίες παρέχουν διαφορετικές ΔΔΠ για τα ίδια προϊόντα, και άλλες φορές η εκτίμηση ενόψει της ταξινόμησης δεν είναι ορθή, με αποτέλεσμα και η ΔΔΠ να είναι λανθασμένη. Η κατάσταση αυτή αποτελεί εμπόδιο για την εσωτερική αγορά, προκαλεί στρέβλωση του ανταγωνισμού και δυσκολίες για τις ευρωπαϊκές επιχειρήσεις. Το πρόβλημα θα μπορούσε, σε μεγάλο βαθμό, να επιλυθεί με τη δημιουργία άμεσα προσβάσιμης βάσης δεδομένων στο διαδίκτυο, χάρη στην οποία επιχειρήσεις που έχουνποστεί δυσμενή μεταχείριση θα έχουν τη δυνατότητα άμεσης ανάληψης δράσης.

Κατά τα τέλη του 2000, ο Επίτροπος κ. Bolkesteinποσχέθηκε εξ ονόματος της Επιτροπής, σε αλληλογραφία με τις ολλανδικές επιχειρήσεις, ότι θα δημιουργηθεί προσεχώς προσβάσιμη μέσω του διαδικτύου τράπεζα δεδομένων σχετικά με τις ΔΔΠ. Σήμερα, σχεδόν δύο χρόνια αργότερα, ακόμα δεν έχει δημιουργηθεί καμία παρόμοια προσβάσιμη για το διεθνές εμπόριο τράπεζα δεδομένων.

Εν τω μεταξύ, δεν εκδίδεται πλέον ούτε το σχετικό CD-ROM. Για τις επιχειρήσεις είναι, συνεπώς, ιδιαίτερα δύσκολο να ελέγχουν ποια προϊόντα έχουν καταχωρηθεί.

Έχει άραγε επίγνωση η Επιτροπή της ασαφούς κατάστασης που επικρατεί σήμερα όσον αφορά την καταχώρηση Δεσμευτικών Δασμολογικών Πληροφοριών·

Έχει άραγε επίγνωση η Επιτροπή των δυσκολιών που αντιμετωπίζουν οι επιχειρήσεις για την επίτευξη Δεσμευτικών Δασμολογικών Πληροφοριών, καθώς και της οικονομικής απώλειας πουφίστανται ενδεχομένως εξαιτίας αυτού·

Πότε προτίθεται η Επιτροπή να τηρήσει τηνπόσχεσή της, μεριμνώντας για τη δημιουργία τράπεζας δεδομένων για τις ΔΔΠ, η οποία να ενημερώνεται επί μονίμου βάσεως και να είναι άμεσα προσβάσιμη για το διεθνές εμπόριο μέσω ιστοθέσεως·

Απάντηση του κ. Bolkestein Εξ ονόματος της Επιτροπής

(18 Νοεμβρίου 2002)

Οι Δεσμευτικές Δασμολογικές Πληροφορίες (ΔΔΠ)πόκεινται στο άρθρο 12 του Κοινοτικού Δασμολογίου (κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 για τη θέσπιση του Τελωνειακού Κώδικα(1)) και στα άρθρα 5-14 των αντίστοιχων Διατάξεων Εφαρμογής (κανονισμός της Επιτροπής (ΕΟΚ) αριθ. 2454/93 της 2ας Ιουλίου 1993(2)).

Οι Δεσμευτικές Δασμολογικές Πληροφορίες αποτελούν απόφαση κατάταξης που εκδίδεται- πριν από μια προβλεπόμενη εισαγωγή ή εξαγωγή- από μια εθνική διοίκηση για ένα συγκεκριμένο προϊόνπέρ ενός οικονομικού παράγοντα (κάτοχου εκμετάλλευσης). Πρόκειται για μέσο που αποσκοπεί στην ενίσχυση των οικονομικών παραγόντων ώστε να επιτύχουν ορθή κατάταξη των εμπορευμάτων τους στη δασμολογική και στατιστική ονοματολογία όταν συμπληρώνουν τη διασάφηση εισαγωγής και εξαγωγής και να αποκτήσουν νομική ασφάλεια. Κατά κανόνα ισχύουν για έξι έτη σε όλα τα κράτη μέλη, ανεξάρτητα από ποιο κράτος μέλος τις εξέδωσε.

Εάν προκύψουν διαφορές, λόγω διαφορετικών ερμηνειών της Δασμολογικής και Στατιστικής Ονοματολογία από τις εθνικές διοικήσεις, αυτές ρυθμίζονται στο πλαίσιο της Επιτροπής του Τελωνειακού Κώδικα και λαμβάνονται κατάλληλα μέτρα για να τεθεί τέρμα στις διαφορετικές ερμηνείες (π.χ. κανονισμός ταξινόμησης και επεξηγηματικό σημείωμα). Αυτό μπορεί να οδηγήσει σε ανάκληση της ΔΔΠ. Στην περίπτωση αυτή, χορηγείται περίοδος χάριτος έως έξι μηνών για να μπορέσει ο οικονομικός παράγοντας να προσαρμοστεί στην εναρμονισμένη ερμηνεία της Δασμολογικής και Στατιστικής Ονοματολογίας, σύμφωνα με το άρθρο 12 παράγραφος 6 του Τελωνειακού Κώδικα.

Όλες οι ΔΔΠ που εκδίδουν τα κράτη μέλη, οι οποίες περιέχουν τόσο εμπιστευτικά όσο και μη εμπιστευτικά στοιχεία, αποθηκεύονται σε κεντρική βάση δεδομένων που διαχειρίζεται η Επιτροπή και στην οποία έχουν πρόσβαση όλες οι εθνικές διοικήσεις. Ένα λεξικό διευκολύνει την κατανόηση των ΔΔΠ που εκδίδονται σε διάφορες κοινοτικές γλώσσες. Επιπλέον, στο παρελθόν, η Επιτροπή έθεσε στη διάθεση του κοινού απόσπασμα της βάσεως δεδομένων (που δεν παρουσιάζει τα εμπιστευτικά στοιχεία, όπως π.χ. τα στοιχεία περί κατόχου ή λεπτομερείς πληροφορίες για τη σύνθεση των εμπορευμάτων). Επί του παρόντος, το εν λόγω CD-ROM δεν εκδίδεται πλέον για τεχνικούς και δημοσιονομικούς λόγους.

Εντούτοις, η Επιτροπή συμφωνεί με το Αξιότιμο Μέλος του Κοινοβουλίου όσον αφορά τη σημασία της πρόσβασης του κοινού στις αποφάσεις κατάταξης που είναι αποθηκευμένες στη βάση δεδομένων, δεδομένου ότι μπορεί να χρησιμεύουν στους οικονομικούς παράγοντες για τη συμπλήρωση της διασάφησης εισαγωγής ή εξαγωγής. Συνεπώς, η Επιτροπή, σε συνεργασία με τα κράτη μέλη, ασχολείται με το περιεχόμενο της βάσεως δεδομένων καθώς και με την ενημέρωση του λεξικού της, έτσι ώστε να μπορούν όλοι οι οικονομικοί παράγοντες να συμβουλεύονται τις Δεσμευτικές Δασμολογικές Πληροφορίες που εκδίδονται στις διάφορες κοινοτικές γλώσσες. Η δημόσια πρόσβαση στη βάση δεδομένων (μη εμπιστευτικά στοιχεία) σχεδιάζεται για τα τέλη 2003.

(1) ΕΕ L 302 της 19.10.1992.

(2) ΕΕ L 253 της 11.10.1993.